|  |  |
| --- | --- |
| ГРБОВИ ЗА МЕМОРАНДУМ | Republika SrbijaAutonomna Pokrajina Vojvodina**Pokrajinsko tajništvo za obrazovanje, propise,****upravu i nacionalne manjine – nacionalne zajednice**Bulevar Mihajla Pupina 16, 21000 Novi Sad |
|  | Klasa: 128-90-455/2018-05 | Datum: 07.03.2018. |

Na temelju članka 3. Pravilnika o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine - nacionalne zajednice za financiranje i sufinanciranje programa i projekata u oblasti osnovnog i srednjeg obrazovanja i odgoja u Autonomnoj Pokrajini Vojvodini („Službeni list APV“, br. 6/17), članka 3. Pokrajinske skupštinske odluke o dodjeli proračunskih sredstava organizacijama nacionalnih manjina – nacionalnih zajednica ("Službeni list APV", broj 14/2015), a u svezi s Pokrajinskom skupštinskom odlukom o proračunu Autonomne Pokrajine Vojvodine za 2018. godinu („Službeni list APV“, br. 57/2017), Pokrajinsko tajništvo za obrazovanje, propise, upravu i nacionalne manjine - nacionalne zajednice raspisuje

**NATJEČAJ**

**ZA FINANCIRANJE I SUFINANCIRANJE PROGRAMA I PROJEKATA UDRUGA U OBLASTI OSNOVNOG I SREDNJEG OBRAZOVANJA I ZA**

**SUFINANCIRANJE ORGANIZACIJA NACIONALNIH MANJINA – NACIONALNIH ZAJEDNICA U AP VOJVODINI ZA 2018. GODINU**

Pokrajinsko tajništvo za obrazovanje, propise, upravu i nacionalne manjine - nacionalne zajednice (u daljnjem tekstu: Tajništvo), sukladno Financijskom planu i financijskim mogućnostima u proračunskoj 2018. godini, financira i sufinancira udruge sa sjedištem na teritoriju AP Vojvodine, za programe i projekte, u oblasti osnovnog i srednjeg obrazovanja u AP Vojvodini u iznosu od **362.500,00** dinara i u oblasti aktivnosti i rada organizacija nacionalnih manjina u iznosu od **1.800.000,00 dinara.**

**I.)** ***RASPODJELA SREDSTAVA U OBLASTI OBRAZOVANJA***

Pravo sudjelovanja na Natječaju imaju udruge sa sjedištem na teritoriju AP Vojvodine koje su kao jedan od ciljeva udruživanja statutom predvidjele aktivnosti u oblasti obrazovanja.

Sredstva u iznosu od **362.500,00** dinara namijenjena su za financiranje i sufinanciranje sljedećih prioriteta:

1. modernizacije obrazovno-odgojnog rada;
2. usuglašavanje obrazovanja s potrebama tržišta rada;
3. njegovanje multikulturalnosti/interkulturalnosti i tradicije, materinjeg jezika pripadnika nacionalnih manjina – nacionalnih zajednica;
4. potporu inkluzivnom obrazovanju i prevencija ranog napuštanja formalnog obrazovanja;
5. poticanje izvannastavnih aktivnosti.

Kriteriji za dodjelu sredstava su:

1. odgovor na temu programa/projekta;
2. utjecaj predloženog programa/projekta;
3. kompetentnost predlagatelja i dosadašnje iskustvo.

 Potrebna dokumentacija koja se podnosi uz prijavu:

1. preslika rješenja o upisu u registar kod agencije za gospodarske registre;
2. preslika potvrde o poreznom identifikacijskom broju;
3. preslika izvatka iz statuta udruge ili osnivačkog akta (u kojem je utvrđeno da se ciljevi udruge ostvaruju u oblasti koja je predviđena natječajem), ovjereno od strane udruge.

**II.)** ***RASPODJELA SREDSTAVA U OBLASTI AKTIVNOSTI ORGANIZACIJA NACIONALNIH MANJINA – NACIONALNIH ZAJEDNICA***

Pravo sudjelovanja na Natječaju imaju registrirane pravne osobe – organizacije i udruge pripadnika etničkih zajednica sa sjedištem na teritoriju Autonomne Pokrajine Vojvodine, čija se djelatnost zasniva na očuvanju i njegovanju nacionalnog i kulturnog identiteta ili čija se djelatnost zasniva na očuvanju i unapređenju međunacionalne tolerancije s teritorija Autonomne Pokrajine Vojvodine koje se bave:

* očuvanjem i njegovanjem jezika, narodnih običaja i starih zanata;
* njegovanjem i poticanjem narodnog stvaralaštva;
* organizacijom programa i projekata multikulturalnog karaktera u cilju razvijanja duha tolerancije;
* predstavljanjem kulturnih dobara od iznimnog značaja za nacionalne zajednice;
* zaštitom i prezentacijom folklorne baštine;
* njegovanjem književnog, dramskog, scenskog, glazbenog i likovnog stvaralaštva;
* organizacijom memorijala, festivala, manifestacija, jubileja, kolonija, kampova;
* njegovanjem i razvojem amaterizma;
* znanstvenim i drugim istraživanjima;
* njegovanjem suradnje s matičnim zemljama i drugih oblika međunarodne suradnje;
* nakladništvom u oblasti prava nacionalnih zajednica- nacionalnih manjina;
* očuvanjem i njegovanjem međunacionalne tolerancije;
* očuvanjem i njegovanjem nacionalnog i kulturnog identiteta pripadnika romske nacionalne zajednice radi realizacije afirmativnih mjera i procesa za integraciju Roma;
* organiziranjem seminara, konferencija i drugih oblika znanstvenih i edukacijskih skupova, odnosno kulturnih, obrazovnih, sportskih i drugih manifestacija;
* ostalim programima i projektima usmjerenim na ostvarivanje prava nacionalnih manjina.

Sredstva u iznosu od **1.800.000,00 dinara** namijenjena su za sufinanciranje:

* redovite djelatnosti
* nabave opreme i
* programa i projekata organizacija nacionalnih manjina - nacionalnih zajednica s teritorija Autonomne Pokrajine Vojvodine

Kriteriji za dodjelu sredstava su:

* procentualni udio pojedine nacionalne manjine-nacionalne zajednice u ukupnoj manjinskoj populaciji u AP Vojvodini;
* brojnost njezinih organizacija i njihove aktivnosti u čijem se sufinanciranju sudjeluje;
* ukupni materijalni troškovi;
* prostorni karakter i značaj manifestacije ili projekta (međunarodni, multietnički, od šireg značaja, međuopćinski, lokalni itd.);
* vremensko trajanje manifestacije ili projekta
* broj sudionika manifestacije ili projekta;
* interesiranje i posjećenost publike;
* kontinuitet i redovitost održavanja manifestacije;
* medijski publicitet (televizijski i radijski prijenosi ili snimke, izvještavanje tiska i drugi načini prezentacije);
* prateće i naknadne aktivnosti (poseban nastup i predstavljanje pobjednika, gala večeri, izdavanje zbornika, kataloga i drugih publikacija i sl.);
* broj zaposlenih osoba kod podnositelja zahtjeva;
* ostale aktivnosti, manifestacije i priredbe koje organizira podnositelj zahtjeva;
* financiranje manifestacija od drugih tijela, organizacija, fondova, sponzora ili donatora iz zemlje ili inozemstva.

Potrebna dokumentacija koja se podnosi uz prijavu:

1. Preslika rješenja o upisu u registar kod agencije za gospodarske registre
2. Potvrde o poreznom identifikacijskom broju (PIB);
3. dokaz o otvorenom računu kod poslovne banke ili dokaz o otvorenom računu kod Uprave za trezor s naznakom jedinstvenog broja korisnika javnih sredstava kod Uprave (JB KJS).

**ZAJEDNIČKI UVJETI NATJEČAJA:**

* Prijave se podnose isključivo na natječajnim obrascima Tajništva, za namjene predviđene ovim natječajem - za oblast obrazovanje obrazac 1., za oblast nacionalnih manjina - nacionalnih zajednica obrazac 2.;
* Na Natječaj se ne mogu prijavljivati izravni proračunski korisnici;
* Nepravodobne i nepotpune ili nepravilno popunjene prijave, prijave koje nisu podnesene od strane ovlaštenih osoba, kao ni prijave koje nisu predmet Natječaja, neće se uzimati u razmatranje;
* Prijave od strane sudionika na natječaju kojima su dodijeljena sredstva na temelju prethodnih natječaja Tajništva, a nisu izmirili preuzete obveze po tim natječajima ili nisu pravodobno zatražili od Tajništva produženje roka za realizaciju sredstava dobivenih po osnovi ranijih natječaja Tajništva, neće se uzimati u razmatranje;
* Tajništvo zadržava pravo od podnositelja prijave po potrebi zatražiti dodatnu dokumentaciju i informacije ili izaći na lice mjesta, odnosno za dodjelu sredstava odrediti ispunjenje dodatnih uvjeta;
* Tajništvo nije u obvezi obrazložiti svoje odluke;
* Protiv odluke od dodjeli sredstava ne može se uložiti žalba;
* Prijave na natječaj se podnose od dana objavljivanja natječaja, a najkasnije do 15. studenoga 2018. godine;
* Raspodjela sredstava po natječaju vršit će se do utroška sredstava opredijeljenih natječajem, u roku od 45 dana od dana podnošenja prijave;
* Prijave i priložena dokumentacija se podnositeljima ne vraćaju;
* Jedna pravna osoba može podnijeti najviše jednu prijavu.

**NAČIN PODNOŠENJA PRIJAVE**

* Obrazac 1. i obrazac 2. prijave kao i tekst natječaja može se preuzeti od dana objavljivanja natječaja u prostorijama Tajništva (ured 63/I.) ili na web-adresi Tajništva: [www.puma.vojvodina.gov.rs](http://www.puma.vojvodina.gov.rs)
* Prijave na natječaj se podnose na srpskom jeziku ili na jeziku nacionalne manjine - nacionalne zajednice koji je u službenoj uporabi u radu tijela Autonomne Pokrajine Vojvodine;
* Prijave se podnose:

1.) osobno, predajom pisarnici pokrajinskih tijela uprave u Novom Sadu;

2) poštom na adresu: *Pokrajinsko tajništvo za obrazovanje,propise upravu i nacionalne manjine – nacionalne zajednice; 21000 Novi Sad, Bulevar Mihaila Pupina 16. S NAZNAKOM: Za natječaj za financiranje i sufinanciranje projekata u oblasti obrazovanja ili*

*Za natječaj za sufinanciranje aktivnosti i rada organizacija nacionalnih manjina*

|  |
| --- |
| **PRIMJENA ZAKONA O JAVNIM NABAVAMA**  |

Ukoliko se na korisnika sredstava Natječaja primjenjuje članak 2. stavak 1. točka 2) Zakona o javnim nabavama (“Službeni glasnik R. Srbije”, broj 124/2012, 14/2015, 68/2015), odnosno ukoliko će se sredstva ostvarena po ovom natječaju koristiti za nabavu radova, dobara ili usluga, a udio tih sredstava čini više od 50% vrijednosti nabave, korisnik sredstava će se smatrati naručiteljem i u obvezi je primijeniti Zakon o javnim nabavama.

**OCJENJIVANJE PROJEKATA I ODLUČIVANJE O DODJELI SREDSTAVA**

* Podnesene prijave razmatra povjerenstvo koje formira pokrajinski tajnik za obrazovanje, propise, upravu i nacionalne manjine - nacionalne zajednice;
* Rješenje o raspodjeli sredstava donosi pokrajinski tajnik, na temelju prijedloga natječajnog povjerenstva;
* S podnositeljima prijava kojima su odobrena sredstva, Pokrajinsko tajništvo za obrazovanje, propise, upravu i nacionalne manjine - nacionalne zajednice će sklopiti ugovor o financiranju odnosno sufinanciranju;
* Rezultati natječaja se objavljuju na zvaničnoj web-adresi Tajništva.

POKRAJINSKI TAJNIK

Mihály Nyilas